HU Az Európai Unió Hivatalos Lapja C 11/17

A DB Schenker 2014. november 10-én benyújtott keresete az EFTA Felügyeleti Hatóság ellen

(E-22/14. sz. ügy)

(2015/C 11/07)

A Schenker North AB, a Schenker Privpak AB és a Schenker Privpak AS (együttesen: DB Schenker) 2014. november 10-án keresetet nyújtott be az EFTA-Bíróságon az EFTA Felügyeleti Hatóság ellen. A DB Schenkert Jon Midthjell ügyvéd képviseli (Advokatfirmaet Midthjell AS, Grev Wedels plass 5, N-0151 Oslo, Norvégia).

A felperesek azt kérik az EFTA-Bíróságtól, hogy

1. érvénytelenítse az EFTA Felügyeleti Hatóság 75697 sz. (DB Schenker) ügyben hozott 2014. szeptember 9-i határozatát;

2. rendelje el, hogy az EFTA Felügyeleti Hatóság (és minden más beavatkozó) viselje a költségeket.

Jogi és ténybeli háttér, valamint hivatkozott jogalapok:

— A Schenker North AB, a Schenker Privpak AB – mindkettő székhelye Svédországban található – és a Schenker Privpak AS – a norvégiai székhelyű felperes – a DB Schenker nemzetközi szállítmányozási és logisztikai csoporthoz tartoznak. A csoport egy nemzetközi szállítmányozási és logisztikai vállalkozás, amelynek tulajdonosa a Deutsche Bahn AG.

— Az E-5/13. sz., DB Schenker kontra EFTA Felügyeleti Hatóság ügyben 2014. július 7-én hozott ítéletével a bíróság érvénytelenítette az EFTA Felügyeleti Hatóság 73075 sz. (DB Schenker) ügyben hozott 2013. január 25-i határozatát abban a részében, amelyben elutasította a dokumentumokhoz való nyilvános hozzáférésre vonatkozó szabályokról szóló 2012. évi határozat 4. cikkének (4) bekezdése és 4. cikkének (6) bekezdése szerinti, az EFTA Felügyeleti Hatóság 321/10/COL sz. (Norvég Posta – hűség/engedményrendszer) határozatát eredményező ügy irataihoz való teljes vagy részleges hozzáférést, és amelyben elutasítja a hozzáférést az EFTA Felügyeleti Hatóság 321/10/COL sz. határozatának teljes változatához.

— 2014. július 17-én a DB Schenker e-mailt kapott az EFTA Felügyeleti Hatóságtól, amelyben arról tájékoztatták őket, hogy az EFTA Felügyeleti Hatóság a jogvita tárgyát képező dokumentumokhoz való hozzáférésüket ismételten megtagadta. A DB Schenkert felkérték arra, hogy nyújtson be megerősítő kérelmet, amennyiben azt szeretné, hogy az EFTA Felügyeleti Hatóság felülvizsgálja álláspontját.

— A DB Schenker 2014. augusztus 27-én megküldte megerősítő kérelmét az EFTA Felügyeleti Hatóságnak. 2014. szeptember 9-én az EFTA Felügyeleti Hatóság e-mailt küldött a DB Schenkernek, amely tartalmazta azon határozat másolatát, amely ismételten megtagadta a DB Schenker dokumentumokhoz való nyilvános hozzáférésre vonatkozó szabályokról szóló 2012. évi határozat 4. cikkének (4) bekezdése és 4. cikkének (6) bekezdése szerinti, ugyanezen dokumentumokhoz – vagyis az EFTA Felügyeleti Hatóság 321/10/COL (Norvég Posta – hűség/engedményrendszer) sz. határozatát eredményező ügy irataihoz és az EFTA Felügyeleti Hatóság 321/10/COL sz. határozatának teljes változatához való teljes vagy részleges hozzáférését. A DB Schenker a felügyeleti és bírósági megállapodás 36. cikke értelmében e határozat megsemmisítését kéri.

A felperesek szerint az EFTA Felügyeleti Hatóság:

— megsértette a dokumentumokhoz való nyilvános hozzáférésre vonatkozó szabályokról szóló 2012. évi határozat 4. cikkének (4) bekezdésében foglalt, kereskedelmi érdekekről szóló kivételt, valamint az EGT-megállapodás 122. cikkében, a felügyeleti és bírósági megállapodás 14. cikke (4) bekezdésében, és a felügyeleti és bírósági megállapodás 4. jegyzőkönyve II. fejezete 28. cikkének (2) bekezdésében foglalt szakmai titoktartási kötelezettséget, ezzel a jogvita tárgyát képező dokumentumokat a dokumentumokhoz való nyilvános hozzáférésre vonatkozó szabályokról szóló 2012. évi határozat 2. cikkének (1) bekezdésében foglalt, a dokumentumokhoz való nyilvános hozzáféréshez való joggal ellentétesen tévesen zárta el,